גוד שארלוט

גוד שארלוט (Good Charlotte) היא להקת פאנק רוק אמריקאית אשר הוקמה בשנת 1996 במרילנד על ידי התאומים בנג'י וג'ואל מאדן. התאומים מאדן הושפעו מהופעה של הביסטי בויז, והחליטו ללמוד נגינה ושירה. בהמשך הקימו את הלהקה, שנקראה על שם ספר ילדים אמריקאי. חברי הלהקה היו ג'ואל (שירה), בנג'י (שירה וגיטרה), פול (גיטרה בס), וארון (תופים) אך כבר בתהליכי השיווק של הדיסק הראשון עזב את הלהקה. מספר חודשים לאחר מכן הצטרף בילי (גיטרה). בין השנים 1998–1999, הופיעו גוד שארלוט ברחבי מרילנד, שם חתמו חוזה הקלטות עם מפיקי "EPIC". בשנת 2000 יצא דיסק הבכורה שלהם, "GOOD CHARLOTTE", מתוכו הוציאו את הסינגלים: "Little Things", "Festival Song", ו-"Motivation Proclamation". גוד שארלוט זכו לחשיפה לקהל האמריקאי בזכות תוכנית ב-MTV, אותה הנחו התאומים. ב-2002, הוציאו גוד שארלוט את הדיסק השני והכי מצליח שלהם "The Young and the Hopeless", מתוכו הוציאו את הסינגלים "Lifestyles of the Rich & Famous", "The Anthem", "Girls and Boys" ו"Hold On". אלבום זה רוכב על גל ההצלחה של סצנת הפופ-פאנק שפרצה לתודעת ההמונים ולמיינסטרים באותן שנים, אם כי הסאונד והמילים שהציגה הלהקה היו מעט אפלים וקודרים, בהשוואה ללהקות האחרות מהז'אנר. כך, למשל, אלבום זה עוסק ביחסי אב-בן, בנטישה של אב, באכזבות ובמוות, לצד העיסוק בגנרי באהבת נעורים, חוויות וחברים. גוד שארלוט החלו בסיבובי הופעות, וזכו לאהדה רבה בארצות הברית ויפן. הופיעו לצד להקות כמו ניו פאונד גלורי ובלינק-182. לקראת צאת האלבום השלישי צורף רשמית מתופף חדש, כריס וילסון. ב-2004 הוציאו גוד שארלוט את האלבום "The Chronicles of Life and Death", ששונה מהאלבומים הקודמים ואינו פופ-פאנק קופצני. מתוך האלבום, הוציאו את הסינגלים "Predictabie", "I Just Wanna Live", "We Believe" ו"The Chronicles of Life and Death". ב-5 באוקטובר 2005, הודיעו גוד שארלוט רשמית על עזיבתו של המתופף כריס וילסון מהלהקה. ב-22 בספטמבר 2006 סולן הלהקה, ג'ואל מאדן, העלה לאתר האינטרנט הרשמי של הלהקה רמיקס לשיר "Keep Your Hands Off My girl" שכלול באלבומם הרביעי שיצא ב-27 במרץ 2007, "Good Morning Revival". ב-25 באוקטובר הלהקה פרסמה קליפ לשיר שנעשה בתור מחווה למעריציה. ב-26 בדצמבר 2006 יצא ה-DVD הדוקומנטרי על הלהקה וסיבוב ההופעות שלה בשנת 6–2005 ביפן, הכולל הופעות, מאחורי הקלעים, קליפ מיוחד למעריצים ועוד. באפריל 2007 גוד שארלוט זכו בפרס "בחירת הקהל" בטקס פרסי המוזיקה של אוסטרליה, שאותו הנחו עם המנחה פרגי מלהקת ההיפ-הופ בלאק אייד פיז. במהלך קיץ 2007 גוד שארלוט ערכו סיבוב הופעות בארצות הברית עם זמר הפופ ג'סטין טימברלייק. בשנת 2010 הוציאה הלהקה את האלבום "Cardiology", ומתוכו הלהיט "Like it's her birthday" אשר עוסק, באופן קומי וסאטירי, בחיים לצד חברה בוגדנית שמעדיפה לצאת, לבלות ולחגוג כל הזמן. ג'ואל מאדן (Joel Madden) - סולן בנג'י מאדן (Benji Madden) - גיטרה, קולות רקע בילי מארטין (William Dean Martin|Billy Martin) - גיטרה, קלידים ואפקטים. פול טומאס (Paul Thomas) - באס דין בוטרוורת' (Dean Butterworth) - תופים ארון אסקולופיו (1996–2001) - תופים כריס וילסון (2002–2005) - תופים דייוויד דרוזייה (1996–2001) - גיטרה בס אתר האינטרנט הרשמי של גוד שארלוט גוד שארלוט, ברשת החברתית פייסבוק גוד שארלוט, ברשת החברתית אקס (טוויטר) גוד שארלוט, ברשת החברתית אינסטגרם גוד שארלוט, ברשת החברתית טיקטוק גוד שארלוט, סרטונים בערוץ היוטיוב גוד שארלוט, במסד הנתונים הקולנועיים IMDb (באנגלית) גוד שארלוט, באתר אפל מיוזיק (באנגלית) גוד שארלוט, באתר ספוטיפיי גוד שארלוט, באתר סאונדקלאוד (באנגלית) גוד שארלוט, באתר Last.fm (באנגלית) גוד שארלוט, באתר AllMusic (באנגלית) גוד שארלוט, באתר MusicBrainz (באנגלית) גוד שארלוט, באתר דיזר גוד שארלוט, באתר Yandex.Music (ברוסית) גוד שארלוט, באתר Discogs (באנגלית) גוד שארלוט, באתר Songkick (באנגלית) גוד שארלוט, באתר Genius גוד שארלוט, באתר SecondHandSongs גוד שארלוט, באתר בילבורד (באנגלית) גוד שארלוט, באתר אמזון מיוזיק